open-index/open-wikipedia-markdown huggingface dataset:
Sverre Frich jr.

**Sverre Frich jr.** (1952–2025) var en norsk forretningsmann og politiker (FrP). 

Frich startet på slutten av 1970-tallet bedriften IL-X-Bud-Service A/S og bygde det i løpet av 1980-årene opp til å ha godt over tusen enheter i Norge, Sverige og Danmark. Fra 1987 til 1990 var han også styreformann i Oslo Lysverker.

Frich ble finansbyråd i Oslo i september 1990, etter partikollegaen Trond B. Svendsen. Frich var byråd i 7 måneder, før han i april 1991 trakk seg etter ikke å ha fått gjennomslag i byrådet for økte nedskjæringer.

Frich gikk deretter tilbake til lederjobben i IL-X og har siden vært aktiv i flere selskaper, deriblant i en rekke firmaer i eiendomsbransjen.

Sverre Frich jr. døde i Oslo den 14. juli 2025.

## Referanser
Arendal sykepleierhøgskole

**Arendal sykepleierhøgskole** ble etablert i 1920 som *Sykepleierutdanningen ved Aust-Agder og Arendal sykehus*. Skolen utdanner sykepleiere.

Skolen ble ledet av Arendal sykehus' oversøster fram til 1947. Da ble stillingen som skoleleder skilt ut. Fra 1963 ble skolen enda tydeligere fristilt fra sykehuset, med eget styre ved skolen, og navnet *Aust-Agder sykepleieskole*. Skolen ble statlig høgskole fra 1986, og ble i 1994 en del av Høgskolen i Agder, fra 2007 Universitetet i Agder.

I 2010 ble avdelingen i Arendal lagt ned, og flyttet til Campus Grimstad, etter 90 år i Arendal.

## Litteratur
* Torbjørn O. Kristensen. *Sykepleierutdanning i Aust-Agder og Arendal gjennom 75 år : et festskrift*. Arendal, 1994 – 40 s.

## Eksterne lenker
* uia.no: ''Høgskolene før HiA
Eva Lund

**Eva Maria Lund** (født 1. mai 1971 i Stockholm) er en svensk curlingspiller. Hun spiller på Anette Norbergs lag som vant VM-gull i 2005 og 2006, samt OL-gull 2006 og 2010. Hun er gift med lagets trener Stefan Lund.
## OL-medaljer
* 2006  Torino -  **Gull** i curling, damer  Sverige 
* 2010  Vancouver -  **Gull** i curling, damer  Sverige

## Referanser


## Eksterne lenker
* 
* De svenske curlingjentenes hjemmeside
* Biografi fra Sveriges Olympiska Kommitté
Titteyabarbe

**Titteyabarbe** eller **cherrybarbe** er en art i gruppen *[[Puntius]]*. 
Det er en tropisk ferskvannsfisk. Kroppen er avlang og sammentrykket fra sidene. Den blir opptil 5&nbsp;cm lang.

Den lever i skyggefullt, grunt og rolig vann. Titteyabarben foretrekker en pH mellom 5,6 og 7,0, en hardhet på 5 – 19 dGH og en temperatur på 23 – 27&nbsp;°C. Den er utbredt i akvariehandelen.

## Referanser


## Eksterne lenker
* 
*
Debbie McCormick

**Debbie McCormick** (født 1974) er en amerikansk curlingspiller fra Rio, Wisconsin.

Hun vant VM-gull i curling i 2003. Hun har også deltatt i to olympiske leker, 1998 (femteplass) og 2002 (fjerdeplass).

## Referanser


## Eksterne lenker
* 
* Biografi
Robert Wright

**Robert Wright** (født 8. januar 1954) er en norsk politiker (KrF). I 2012 ble han kirkeverge i Oslo.

## Politikk
Wright har vært leder i Oslo Kristelig Folkeparti, leder i Oslo KrFU, medlem i Oslo bystyre (1980–1995) og medlem av byrådet i Oslo (1990–1991 og 2000–2002).

Wright var byråd for kultur og utdanning i 1990-91 under Michael Tetzschner og byråd for service- og organisasjonsutvikling i 2000-2003 under Erling Lae.

## Verv
Wright var leder av Kirkelig fellesråd i Oslo fra desember 2008 til 2011. Han er også tidligere styremedlem i KA Arbeidsgiverorganisasjon for kirkelige virksomheter.

## Yrkesliv
Wright hadde i over 13 år sentrale stillinger i Næringslivets Hovedorganisasjon, blant annet som administrerende direktør i NHO Grafisk i perioden 2009 til 2012, som regiondirektør i NHO Oslo og Akershus og som avdelingsdirektør i NHO sentralt. Han har også vært generalsekretær i Energiforsyningens Lederforening.

I 2012 ble han kirkeverge i Oslo. I mars 2021 ble det kjent at han skulle bli alderspensjonist senere samme år, etter over ti år som kirkeverge.

## Referanser


## Kilder
* «"Det må ikke bli sånn at vi må flytte fordi vi er redde for at barna våre ikke skal bli norske"», intervju i *Aftenposten Aften* 20. januar 2010, side 19.

## Eksterne lenker
*
Odessabarbe

**Odessabarbe** er en art i gruppen *[[Puntius]]*. Den blir opptil 10 cm lang.
Den lever i stille og grunt vann, vanligvis over mudderbunn. 
I akvariet foretrekker den en pH mellom 6,0 og 7,0, en hardhet på 4–10 dGH og en temperatur på 14–22 °C. 
Odessabarben lever av små krepsdyr, insekter og plankton.
Den er en aktiv stimfisk som trives best i større stimer. 

Den finnes i akvariehandelen og danner grunnlag for flere hybridvarianter med tigerbarber og andre.

## Referanser


## Eksterne lenker
* 
*
French Open 2001

**French Open 2001** ble spilt på Roland Garros-stadion i Paris i perioden 28. mai til 10. juni. French Open er en Grand Slam-turnering i tennis på grus. Gustavo Kuerten fra Brasil beseiret spanske Alex Corretja i singlefinalen for herrer og Jennifer Capriati fra USA vant over belgiske Kim Clijsters i damefinalen. 

## Menn (single)
### Kvartfinaler

### Semifinaler

### Finale

## Kvinner (single)
### Kvartfinaler

### Semifinaler

### Finale

## Doublefinaler

  

## Eksterne lenker
* French Open PDF Menn, Kvinner
* ITF Menn , Kvinner
Roger Legeay

**Roger Legeay** (født 8. august 1949 i  Beaufay, i den franske regionen Pays de la Loire) er en tidligere fransk landeveissyklist og sportsdirektør i Crédit Agricole.

Legeay vant 36 ritt i løpet av sin periode som amatørsyklist fra 1967 til 1972. I 1973 ble han profesjonell, og tok 19 proffseire før han la opp i 1982. Han deltok i 7 utgaver av Tour de France, og hans beste sammenlagtresultat var som nummer 35 i 1976.

I løpet av sin karriere kjørte Roger Legeay for en rekke profflag:
* 1973: Flandria-Carpenter
* 1974: Magiglace-Juaneda
* 1975: Jobo-Wolber 
* 1976-1977: Llejeune-BP
* 1979-1982: Peugeot 

Etter at karrieren som aktiv syklist var over, gikk han over i rollen som assisterende sportsdirektør i Peugeot-Shell-Michelin. Litt senere ble han sportsdirektør for det samme laget, som siden den byttet navn til Peugeot, Z, Gan og Crédit Agricole.

## Eksterne lenker
*
Sven Alfons

**Sven Alfons** (født 1918, død 1996) var en svensk poet, kunstner, kunsthistoriker og kunstkritiker. Han var gift med Harriet Alfons.

## Bibliografi
* Ensamhets himmelshuva, 1942
* Sommaren och döden, 1943
* Svensk konstkrönika under 100 år, 1944
* Backspegel mot gryningen, 1949
* Ängelens bild, 1961
* Gustav Vasa och Virginius, 1962
* Dikter, 1966
* Om vistelsen i trädens kronor, 1990
* Winckelmanns död, 2002

## Priser
* Bellmanpriset 1965
* Gerard Bonniers pris 1990

## Referanser
Berry van Aerle

**Hubertus Aegidius Hermanus «Berry» van Aerle** (født 1962) er en nederlandsk tidligere fotballspiller.

Han spilte i PSV Eindhoven og i det  på 1980-tallet. Han debuterte for PSV i mai 1982 og spilte totalt 278 ligakamper for klubben frem til 1994. Med PSV ble Van Aerle ligamester i 1986, 1988, 1989, 1991 og i 1992 og vant Serievinnercupen i 1988.

Med landslaget spilte Van Aerle 35 landskamper mellom 1987 og 1992. Han ble europamester i 1988 og deltok også i VM 1990 og EM 1992.

## Referanser


## Eksterne lenker
*
Ingeborg Midttun

**Ingeborg Olava Midttun** (1930–2023) var en norsk politiker og offentlig tjenestekvinne.

Hun hadde administrative stillinger i Luftforsvarets overkommando og Hærens forsyningskommando. I 1980 ble hun førstekonsulent i Forbruker- og administrasjonsdepartementet.

Hun var medlem av Oslo bystyre 1984–1987, medlem av skolestyret og formann i bydelsutvalget for Bøler, Bogerud og Rustad, som representant for Høyre. I 1985 ble hun byråd for personal- og organisasjonssaker i Oslo kommune under byrådsleder Hans Svelland. Hun gikk ut av byrådet, som hittil bare hadde utgått fra Høyre, idet Fremskrittspartiet ble med i et byrådssamarbeid ved årsskiftet 1987/1988.

I 1988 ble hun personalsjef, senere fungerende administrasjonssjef i Nordstrand bydelsforvaltning i Oslo kommune.

Midttun ble, som pensjonist, valgt inn i bydelsutvalget for Nordstrand for perioden 2007–2011. Hun meldte seg ut av Høyre i 2010 og satt resten av perioden som uavhengig representant.

Hun giftet seg i 1955 med ingeniør Lars Erling Midttun (1926–2006).

## Referanser
Happy Together (sang)

**«Happy Together»** er en popsang laget i 1967, sluppet på The Turtles' album med samme navn. Da sangen ble sluppet våren 1967 slo den Beatles' «Penny Lane» ned fra førsterangeringen på Billboard Hot 100 for tre uker. Dette var gruppens eneste listetopper.

Sangen har blitt spilt inn i mange coverversjoner. En av disse er særlig bemerkelsesverdig, på en konsert med Mothers of Invention i 1971 i Fillmore East ble sangen innspilt med Turtles-medlemmene Howard Kaylan og Mark Volman som vokalister og Jim Pons på bass.

## Norsk versjon
Prima Vera har skrevet en norsk tekst. På norsk bærer den tittelen «Så lykkelig i Sverige».

### Innspilling
*Prima Vera. Utgitt på LP-platen *[[Brakara]]* (RCA Victor PL 40&nbsp;029) i 1978.

## Eksterne lenker
* Sangtekst
* Allmusic.com Happy Together
Happy Together

**Happy Together** kan vise til:
*''Happy Together'' (album), utgitt av The Turtles i 1967
**«Happy Together» (sang), tittelsporet og listetopperen fra albumet
* ''Happy Together'' (Twins album), et samlealbum fra 2002 av Twins
*''Happy Together'' (1989), en amerikansk film fra 1989 med Helen Slater og Patrick Dempsey
* ''Happy Together'' (1997), en film fra Hongkong i regi av Wong Kar-wai fra 1997
* ''Happy Together'' (TV-serie), et sørkoreansk TV-show av KBS

## Se også
**[[So Happy Together]]*, musikkalbum av The Drifters fra 1992
* ''So Happy Together'' (film), en filippinsk film fra 2004
Julien Simon

**Julien Simon** (født 4. oktober 1985 i Rennes, Frankrike) er en tidligere profesjonell, fransk landeveissyklist som syklet for Crédit Agricole, Besson Chaussures-Sojasun, Cofidis og Team Total Direct Energie. Han la opp etter 2024-sesongen.

## Meritter

;2011
:Prueba Villafranca de Ordizia
;2012
:5. og 7. etappe Catalonia rundt
:3.-plass sammenlagt, Tour du Haut Var
:Tour du Finistère
:Grand Prix de Plumelec-Morbihan
:Grand Prix de Wallonie
;2014
:Grand Prix de Plumelec-Morbihan

## Referanser


## Eksterne lenker
* 
*
Happy Together (album)

***Happy Together*** er et album av The Turtles utgitt i 1967. Albumet var et av de mer populære av gruppens album og inneholdt hits som *«She'd Rather Be With Me»* og titelsporet. Låten *«Like the Seasons»* ble skrevet av den da helt ukjente Warren Zevon.

## Sporliste
#«Makin' Muy Mind Up» (Dalton/Montgomery) – 2:16
#«Guide for the Married Man» (Bricusse/Feist/Miller/Williams) – 2:44
#«Think I'll Run Away» (Kaylan/Volman) – 2:31
#«The Walking Song» (Kaylan/Nichol) – 2:44
#«Me About You» (Bonner/Gordon) – 2:32
#«Happy Together» (Bonner/Gordon) – 2:56
#«She'd Rather Be With Me» (Bonner/Gordon) – 2:21
#«Too Young to Be One» (Eisner) – 2:00
#«Person Without a Care» (Nichol) – 2:25
#«Like the Seasons» (Zevon) – 1:56
#«Rugs of Woods and Flowers»" (Kaylan/Nichol) – 3:05
#«She's My Girl» (Bonner/Gordon) – 2:37
#«You Know What I Mean» (Bonner/Gordon) – 2:02 
#«Is It Any Wonder» (Kaylan) – 2:32

Spor 13-14 er bonusspor på CD-utgaven.

## Kilder

## Eksterne lenker
*
Eplebladvikler

**Eplebladvikler** (*Adoxophyes orana*) er en sommerfugl i gruppen av viklere (Tortricidae). 

Den er utbredt i hele «verden».

## Utseende
Vingespennet er mellom 19-22&nbsp;millimeter hos hunnen, og 15-19&nbsp;millimeter hos hannen. Framvingene er lyst oker-brune, med noen mørkere brune tegninger. Kontrasten i fargetegningene er størst hos hannen, og svakere hos hannen. Bakvingene er lys grå hos hannen og litt brunere hos hunnen.

Larvene er 18-22&nbsp;millimeter lange grønnlige, gule til oliven farge. Beina er svakt brunlige. Hodet er mørkere brunt hos unge larver, med endrer farge til honning gult hos eldre larver. 

## Levevis
Eplebladvikler overvintrer som larve i et løst spunnet spinn på vertsplanten. De larvene som har overvintret legger grunnlaget som den første generasjonen om våren. Disse flyr sent i mai og tidlig i juni. Neste generasjon flyr i slutten av juli, august og litt inn i september. 

Viklere er sommerfugler og tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie,  en hvileperiode, der viklerens indre og ytre organer endres.

## Skadedyr
Eplebladvikler er registrert fra mer enn 50 ulike planteslag. Men økonomisk gjøre den alvorligst skade på eple (*Malus domestica*) og pære (*Prunus pyrifolia*).

Larvene lever i av blad og frukt på planter. Skader på en plantes blad, har ikke økonomisk betydning, dersom skaden er moderat. Den første generasjonen om forsommeren forårsaker den største skaden. De skader frukten tidlig i utviklingen og lager stygge gnag (merker) i fruktskall. Den siste generasjonen lever helst av skallet til frukter, noe som gir stor skade.

## Systematisk inndeling

* sommerfugler (Lepidoptera)
** gruppe Heteroneura
*** gruppe Apoditrysia
**** gruppe / overfamilie viklere (Tortricoidea) 
***** familie viklere (Tortricidae) 
****** delgruppe Tortricinae, 
******* slekt *[[Adoxophyes]]*
******** **Eplebladvikler** (*Adoxophyes orana* (Röslerstamm, 1834) )

## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider.
* Nettsiden Svenska fjärilar http://www2.nrm.se/en/svenska_fjarilar/a/adoxophyes_orana.html
* *Adoxophyes orana* på UK Moths https://web.archive.org/web/20100913202428/http://www.ukmoths.org.uk/show.php?bf=999

## Eksterne lenker
* 
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Ignatas Konovalovas

**Ignatas Konovalovas** (født 1985) er en litauisk landeveissyklist. Han la opp i 2024.

## Meritter

;2003
:Bronse, EM (U19) forfølgelsesritt for lag.
;2005
:Bronse, nasjonalt mesterskap, tempo
;2006
: Nasjonal mester, tempo
:Sammenlagt og etappeseier, Ronde de l'Isard d'Ariège (U23)
:Sølv, nasjonalt mesterskap, landeveissykling
:Bronse, EM (U23) forfølgelsesritt for lag.
;2007
: Vinner av 3. etappe, Ronde de l'Isard d'Ariège
: Sølv, EM (U23) landeveissykling
: 2.-plass, nasjonalt mesterskap, landeveissykling og tempo
;2008
: Nasjonal mester, tempo
:Etappeseier Tour of Luxembourg
;2009
: Nasjonal mester, tempo
:Giro del Mendrisiotto
:Etappeseier Giro d'Italia
;2010
: Nasjonal mester, tempo
;2013
: Nasjonal mester, tempo
;2015
:Sammenlagt, Firedagers i Dunkerque
;2016
: Nasjonal mester, tempo
;2017
: Nasjonal mester, tempo
: Nasjonal mester, landeveisritt

## Referanser


## Eksterne lenker
*
Leif Nybø

**Leif Inge Nybø** (født 29. juni 1943) er en tidligere lokalpolitiker for Høyre i Oslo.

Nybø er utdannet innen markedsføring, og jobbet siden som disponent i Ted Bates, reklamesjef i Volvo Norge og informasjonsdirektør i Den norske Creditbank.

Nybø ble valgt inn i Oslo bystyre i 1979, og satt én periode i formannskapet. I perioden 1988-90 var han byråd for teknisk sektor, samferdsel og miljøvern, under byrådslederne Hans Svelland og Michael Tetzschner. Ved omorganiseringen av byrådet i mars 1990 ble Nybø erstattet av Merete Johnson, og gikk over til å lede Høyres bystyregruppe. Etter at Albert Nordengen gikk av som ordfører høsten 1990 ble Nybø ny varaordfører, etter at tidligere varaordfører Peter N. Myhre rykket opp til vervet som ordfører. Senere ble Nybø leder i samferdsels- og miljøkomitéen. 

Etter Tetzschners avgang i 1995 var Nybø høyaktuell som ny byrådsleder. Nybø ble valgt til Høyres gruppeleder i bystyret og åpnet for byrådssamarbeid med Frp, men kunngjorde i februar 1996 at han likevel ikke var aktuell for jobben som byrådsleder. Etter lange forhandlinger ble tilslutt Høyre og Frp enige om et felles byråd, men da Khalid Mahmood meldte seg ut av Høyre på grunn av punktet om et innvandrerregnskap, mistet partiene flertall i bystyret og grunnlaget for et flertallsbyråd forsvant. Nybø gikk av som gruppeleder høsten 1999, og ble erstattet av Heidi Larssen.

Fra 2001 til 2002 var Nybø leder for elitestyret i Bækkelagets Sportsklub. Nybø-perioden i BSK var preget av striden rundt Cecilie Legangers påståtte kontraktsbrudd med Oslo-klubben og påfølgende overgang til Tertnes, der Nybø blant annet hevdet at Tertnes-trener Odd Egil Eidsæther hadde truet ham med juling.

Nybø er sønn av stortingsrepresentant Sverre Nybø og gift med høyrekollega Hallfrid Nybø.

## Referanser
Maxime Méderel

**Maxime Méderel** (født 19. september 1980 i Limoges) er en fransk landeveissyklist som avsluttet som profesjonelle karriere i Europcar.

## Meritter

;2005
: Sammenlagtseier, Tour de la Manche
;2006
: Vinner, Polymultipliée Lyonnaise
: Vinner, 7. etappe Tour de Normandie
;2007
: 2.-plass, Trophée des Grimpeurs
: Vinner, Cyclo-cross i Limoges

## Referanser


## Eksterne lenker
*
Optimist (jolle)

**Optimist** er en liten seiljolle beregnet for én person. Den er en nybegynnerbåt for barn og unge, opprinnelig bygget i kryssfinér. En billigere norsk variant i Huntonit ble introdusert som A-jolle. Optimist er den største båtklassen i Norge, på tross av at man kun kan konkurrere til og med det året man fyller 15.

## Opprinnelse
Optimist ble konstruert i 1947 av Clark Mills. Båten ble introdusert i Europa av Axel Damsgaard fra Danmark og spredte seg fra Skandinavia. 

Optimist er en pram med flat baug. I utgangspunktet er den bygget i kryssfinér, men senere i glassfiber. Med sin flate stevn og flate bunn bryter optimisten med mange etablerte «regler» for god båtkonstruksjon, men har vist seg å ha forbausende bra egenskaper for en så liten og enkel båt. En ide ved konstruksjonen var at ungdom eller familier skulle kunne bygge båten selv. Mills hevdet at dette var den største brukbare seilbåt som kunne bygges av en kryssfinérplate på 4 * 8 fot = ca. 1.2 * 2.4 meter.

Det første verdensmesterskap ble avholdt i Storbritannia i 1962 og mesterskapet har vært avholdt i alle årene etter. I de første 20 årene var klassen dominert av seilere fra Skandinavia med i alt 13 verdensmestere. I 1990-årne overtok Argentina hegemoniet. Sammen med Peru har disse disse to landene vunnet 12 team racing konkurranser i IODA Challenge Cup. Etter tusenårskiftet har det ikke vært noe dominerende land og land som Trinidad, Bermuda og Malaysia har alle medaljevinnere.

## Leverandører
Mer enn 4&nbsp;000 båter bygges hvert år av nær 40 båtbyggere i verden. Produsentene Winner og Far East står i dag for majoriteten av nye båter.  

## Bilder

 Fil:- Ammersee - Sailboats -.jpg|Felt med Optimist-joller
 Fil:Optimist-rack.jpg|Typisk lagring av jollene på land
 Fil:Optimistenlager in Friedrichstadt1.jpg|Joller rigges klar på land.


## Eksterne lenker
* Optimist Class Association
* Optimist Class Norway
* Optimistjolleklubbens hjemmeside
Xinzhou (Shanxi)

**Xinzhou** (kinesisk: 忻州; pinyin: *Xīnzhōu*) er et byprefektur i den kinesiske provinsen Shanxi.

## Administrative enheter
Byprefekturet Xinzhou har jurisdiksjon over ett distrikt (区 *qū*), ett byfylke (市 *shì*) og 12 fylker (县 *xiàn*). 

## Samferdsel
Kinas riksvei 108 løper gjennom byprefekturet. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan. 

Kinas riksvei 208 fører gjennom området. Den begynner i Erenhot og fører via Jining og Datong og Taiyuan til Changzhi i provinsen Shanxi.
Xinzhou

**Xinzhou** kan sikte til:

* Xinzhou (Shanxi) - byprefektur i provinsen Shanxi nord i Folkerepublikken Kina.
* Xinzhou (Wuhan) - bydistrikt i Wuhan i provinsen Hubei sentralt i Kina.
* Xinzhou (Shangrao) - bydistrikt i provinsen Jiangxi sentralt i Kina.
Dai

**Dai** kan sikte til:
*Dai (folk) – minoritetsfolk i Kina
*Fylket Dai (Xinzhou) i byprefekturet Xinzhou i provinsen Shanxi i Kina.
Linyi

Med **Linyi** kan det siktes til:
*Byprefekturet Linyi sørøst i provinsen Shandong øst i Folkerepublikken Kina.
*Fylket Linyi i byprefekturet Dezhou nordøst i provinsen Shandong øst i Kina.
*Fylket Linyi i byprefekturet Yuncheng i provinsen Shanxi i Kina.
Pingyuan

Med **Pingyuan** kan det siktes til:
*Den kortlivede tidligere provinsen Pingyuan i Folkerepublikken Kina.
*Fylket Pingyuan i byprefekturet Meizhou i provinsen Guangdong i Kina.
*Fylket Pingyuan i byprefekturet Dezhou i provinsen Shandong i Kina.
Shangluo

Byprefekturet **Shangluo** (kinesisk: 商洛; pinyin: *Shāngluò Shì*) ligger øst i den kinesiske provinsen Shaanxi.

Prefekturnavnet går tilbake til Han-dynastiets tid.

## Administrative enheter
Byprefekturet Shangluo har jurisdiksjon over ett distrikt (区 *qū*) og 6 fylker (县 *xiàn*). 

## Samferdsel
Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

## Eksterne lenker
*
Olympiade

**Olympiade** (fra gresk Ὀλυμπιάς, *Olympiás*) betegner enten en periode på fire år (tiden mellom to olympiske leker) eller en feiring av de olympiske lekene.

Den etymologiske kilden er det gammelgreske ordet *olympias*, som betegnet de fire årene som gikk mellom hver gang antikkens olympiske leker ble avholdt i byen Olympia. Selv om antikkens olympiade ble etablert i Hellas’ arkaisk periode, var det ikke før Hippias at en konsistent liste ble etablert og ikke før Eforos i den hellenistiske perioden at den første registrerte olympiske konkurransen ble brukt som en kalenderepoke. Antikkens forfattere var enige om at andre olympiader hadde blitt holdt før løpet vunnet av Koroibos fra Elis, men var uenige om hvor mange; konvensjonen ble opprettet for å plassere Koroibos’ seier på et tidspunkt tilsvarende sommeren 776 f.Kr. i den gregorianske kalenderen og behandle den som år 1 av den første olympiade. Andre olympiade begynte med de neste lekene sommeren 772 f.Kr.

De siste olympiske lekene i antikken ble avholdt i 393 e.Kr., da de ble forbudt av den romerske keiser Theodosius den store i 394 e.Kr. som et hedensk arrangement. Mot midten av 400-tallet var det slutt på bruken av *olympiade* for å betegne det fireårige tidsintervallet.

Den internasjonale olympiske komité har gjenopptatt regningen i olympiader for de moderne olympiske lekene. I det olympiske charteret står det blant annet at:
* De olympiske lekene består av Olympiadens leker (sommerlekene) og De olympiske vinterlekene.
* En olympiade varer i fire kalenderår.
* Regningen i olympiader begynner i 1896, hvor den første av Olympiadens leker ble avholdt i Athen, og går kontinuerlig.
* Olympiadens leker feires i løpet av det første året av en olympiade, og De olympiske vinterleker feires i løpet av det tredje.

*Olympiade* brukes også i navnet på andre typer regelmessige internasjonale konkurranser, som for eksempel Sjakkolympiaden, Den internasjonale matematikkolympiaden, Den internasjonale kjemiolympiaden, og videre.

## Se også
* Antikkens olympiske leker

## Referanser
Richard Hüttig

**Richard Hüttig** (født 18. mars 1908 i Roßleben-Bottendorf, død 14. juni 1934 i Berlin) var en tysk kommunist, som blei henretta av nazistene av politiske grunner. 

## Liv og virke
### Bakgrunn
Richard Hüttig tilhørte en familie av landarbeidere. Tjue år gammel flytta han til Berlin, der han etter ei tid slutta seg til *Rote Jungfront* og seinere Tysklands kommunistiske parti (KPD).

I 1930 var Hüttig blitt leder av boligvernet *(Häuserschutzstaffeln)* i strøket der han bodde i Charlottenburg. Slike grupper var etablert som sjølhjelpsorganisasjoner til beskyttelse mot terrorangrep fra *[[Brunskjorter|brunskjortene]]*. De var nært tilknytta KPD, enda om de ikke var formelt underlagt partiet.

### Nasjonalsosialismens tid
Richard Hüttig blei arrestert i en aksjon mot regimemotstandere 14. september 1933, etter at Hitler hadde kommet til makta. Hüttig tilbrakte flere måneder i konsentrasjonsleiren Columbia-Haus, før han blei stilt for retten. Han og en del andre blei anklaga for å ha skutt og drept SS-offiseren Kurt von der Ahé under et SA-SS raid i nabolaget 17. februar 1933. Det fantes ikke bevis for dette, og retten fastslo at det var usannsynlig at Hüttig var skyldig, spesielt ettersom det var øyenvitner som sa at von der Ahé hadde blitt skutt av sine egne. Hüttig hadde heller ikke våpen. Like fullt blei han dømt til døden for alvorlig brudd på den offentlige ro og drapsforsøk. Han blei halshogd i Plötzenseefengselet i Berlin. Han var en av mange kommunister som blei drept i Plötzensee på denne tida.

Vegen inn mot Plötzensee-minnesmerket er oppkalt «Hüttigpfad» (Hüttigstien) etter ham. I fødebyen Roßleben er den tidligere «Schenkenplatz» omdøpt til «Richard-Hüttig-Platz». (Den var for øvrig oppkalt etter Hitler under Det tredje rike.)

## Eksterne lenker
* Om Hüttig-minnesmerket i Roßleben (tysk tekst)
Zeta (elv)

**Zeta** (serbisk-kyrillisk: Зета) er en elv i Montenegro. Den har sitt utspring nær Nikšić, nedenfor høyden Planinica og renner østover i 65 km før den munner ut i Morača like nord for Podgorica.

Navnet Zeta kommer fra en tidlig rot og betyr «innhøsting». Elvens nedbørfelt var et tidlig senter for den serbiske staten som fra 800-tallet vokste fram her, og som fikk navnet Zeta. Fra 1356 var denne staten styrt av to lokale, montenegrinske kongehus, det ene av dem med utspring nettopp i Nikšić.

Zeta er den viktigste sideelven til Morača. Perućica vannkraftverk nær Nikšić (307 MW, 970 GWh) benytter Zeta til å generere elektrisitet. Etter dette svinger elven seg gjennom Bjelopavlićidalen før den munner ut i Morača et par kilometer nord for Podgorica.

## Referanser


## Eksterne lenker
*
Durmitor

**Durmitor** en fjellkjede i Montenegro hvor den høyeste toppen er Bobotov Kuk på  meter over havet. 

## Etymologi
Navnet *durmitor* kommer trolig fra østromansk og betyr «sovende». Beslektet er navnene på fjellene Visitor, som betyr «drømmende» og Cipitor som også betyr «sovende».

## Nasjonalpark
Durmitor nasjonalpark ble opprettet i 1952 og inkluderer Durmitor-massivet, ravinene Tara, Sušica og Draga og de høyere delene av platået Komarnica, og dekker et areal på 390 km². 

I 1980 ble parken skrevet inn på UNESCOs verdensarvliste. 

En del av nasjonalparken omfatter Tararavinen, en 80 km lang og  meter dyp kløft, som er den nest største i verden etter Grand Canyon i Arizona.

## Turisme
Durmitor er senteret for montenegrinsk fjellturisme. De fleste turistfasilitetene ligger rundt byen Žabljak.

Om vinteren er hovedaktiviteten på Durmitor skisport og snøbrett. Om sommeren er det fjellklatring og fotturisme. En av de største attraksjonane i Durmitor er de 18 bresjøene, der Crnosjøen er den mest kjente.

## Referanser


## Eksterne lenker
* 
* WCMC-UNEP
* Durmitor nasjonalpark   
* Durmitor på UNESCO
* Bilder av rafting i Tararavinen
* Offisiell side for Durmitor nasjonalpark
* Bildegalleri av Durmitor og Bjelasica
Grå barkmåler

**Grå barkmåler** (*Peribatodes rhomboidaria*) er en sommerfugl i gruppen av de egentlige målere  (Geometridae). Denne arten er en av flere ganske like, gråspraglete arter som er utmerket kamuflert når de sitter på bark. Den ble først registrert i Norge i 1999 og er foreløpig funnet langs kysten fra Bergen til Oslo.

## Utseende
En middelsstor (vingespenn 30 – 40&nbsp;mm), middels kraftig, gråspraglete måler. Hannen har trådformede antenner. Vingene er lyst grå med små, mørkere flekker. Forvingen har som oftest tre mer eller mindre tydelige, buede, mørke tverrbånd. Det midterste av disse kan være ganske bredt, de to andre er smale. Bakvingen har ett slikt tverrbånd. Det finnes også en mørk (melanistisk) fargevariant. Larven er lang og slank, naken, brungul med mørkere lengdestriper.

## Levevis
Denne arten lever i løvskog, hager og parker. Larvene kan finnes på en rekke ulike busker, blant andre hagtorn, slåpetorn, bergflette, liguster og klematis. De voksne sommerfuglene flyr om natten i juli – august og kommer gjerne til lys.

## Utbredelse
Arten finnes i Nord-Afrika, Europa og de vestlige delene av Asia. I Norge ble den først registrert ved Kristiansand i 1999 og den er foreløpig bare funnet i Aust-Agder og Vest-Agder. Denne arten kan lett forveksles med flere andre, vanligere arter og det er mulig at den i noen grad har blitt oversett.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Bobotov Kuk

**Bobotov Kuk** er det høyeste fjellet i fjellkjeden Durmitor. Fjelltoppen har en høyde på 2&nbsp;522 meter over havet. Det ble lenge antatt at dette var det høyeste punktet i Montenegro, men nye målinger har vist at Montenegros høyeste fjell er Zla Kolata i Prokletije-massivet nær grensen til Albania.

Offisielt blir Bobotov Kuk likevel ansett for å være landets høyeste fjell.

## Referanser
Bryterstyring

**Bryterstyring** er en alternativ form for styring av datamaskiner. Dette er primært benyttet av mennesker som ikke har mulighet til å styre datamaskiner ved hjelp av vanlig mus og tastatur. Bryterstyring er ment å gjøre datamaskiner mer tilgjengelige.

En person som bare kan betjene et fåtall brytere, mellom én og 5 vanligvis, må bruke en metode for å kunne ha tilgang til alle funksjonene på et tastatur eller styring av mus. En metode benytter seg av et skjermtastatur med såkalt bryterstyrt skanning. Skjermtastaturet er kjent fra smarttelefoner, hvor man trykker på bokstavene på et tastatur vist på skjermen. En annen metode går ut på å kode trykkene på en eller flere brytere ved eksempelvis morsekode.

Her finnes det mange løsninger å velge mellom, og de enkelte hjelpemiddelsentralene kan rådgi om forskjellige løsninger som er anbefalt i forhold til den enkelte. En spesialenhet kalt NAV Kompetansesenter for tilrettelegging og deltakelse har dyptgående kunnskap om alternativ styring.

## Typer av brytere

Det finnes i dag store variasjoner på type brytere. Alt fra enkle knapper som trykkes på til hodebrytere, sug/blås brytere og andre varianter. Det finnes også brytere som kan fange opp øyets bevegelse. Disse er kjent som SCATIR brytere. Det er varierende hvor slitsomt det er å benytte enkelte brytere, derfor er tilpassing og valg av bryter minst like så viktig som valg av datamaskin og programvare.

## Antallet av brytere
Det er vanligst å benytte 1 eller 2 brytere i dag. Ved bruk av 1 bryter, er det vanlig at datamaskinen eller produktet flytter rundt mellom alternativer og et enkelt klikk aktiverer. Ved bruk av 2 brytere fungerer dom oftest den ene som flytt og den andre som aktiver/velg.

Noen benytter også flere brytere. For eksempel benyttes noen ganger 5 brytere, der 4 er retninger for å styre en mus og den femte fungerer som en museknapp.

En ny teknologi fra First Device https://web.archive.org/web/20180807151615/http://firstdevice.com/ gjør at man kan ha flere funksjoner i en enkelt bryter. Dette gjør at eksempelet over med 5 brytere kan implementeres i 1 eller 2 brytere. Dette er et lite skritt på veien for å gjøre datamaskiner og annet utstyr mer tilgjengelige.

## Tilkobling av brytere
En bryter kan ikke kobles direkte til en datamaskin. Nesten alle brytere kommer med 3,5&nbsp;mm Jack plugg og er avhengig av en USB enhet eller PS2 enhet for å kunne kobles til en datamaskin. Her finnes det forskjellige produkter. Noen kan finnes via referansene under.

## Eksterne lenker

* Abletinc, en produsent av mange brytere i forskjellige fasonger.
* Et forprosjekt som omhandler trådløse brytere gjennomført NorMedia
* Normedia, en norsk leverandør av brytere
* Gewa, norsk leverandør av brytere
* En artikkel fra The Guardian som omtaler bryterstyring fra First Device
* Firstdevice, et selskap som utvikler enheter for å koble brytere til datamaskin
* NAV Kompetansesenter for tilrettelegging og deltakelse
Pål Veiden

**Pål Veiden** (født 2. juli 1958) er en norsk samfunnsforsker og førsteamanuensis i sosiologi ved Høgskolen i Oslo.

Veiden ble cand. sociol. ved Universitetet i Oslo i 1987, og dr. polit. i sosiologi samme sted i 2003 med avhandlingen *Aspekter av sosial ulikhet*, der han sammenlignet sosial ulikhet i Norge og Østerrike. Veiden har vært forlagsredaktør i Abstrakt forlag, universitetslektor i sosiologi ved Universitetet i Oslo og hatt forskningsopphold ved Institut für Höhere Studien i Wien. Han har publisert en rekke arbeider om Østerrike og Sentral-Europa.

Veiden er en aktiv bidragsyter i offentlig debatt. Han har i perioder vært fast skribent i *[[Morgenbladet]]*, og har publisert en rekke essays i populærvitenskapelige tidsskrifter.

Veiden har også vært prosjektleder i den liberale tenketanken Civita. 

## Bibliografi
; Vitenskapelige artikler 
* «Kafka-sosiologien – et mulig program», *[[Sosiologi i dag]]*, 2009-3
* «SV, Ny Tid og Øst-Europa. En studie av årene 1975-90», i Knut Einar Eriksen: *Arbeiderhistorie. Årbok for Arbeiderbevegelsens arkiv og bibliotek 2007*
* «Den økonomisk-sosiologiske tradisjon – historisk oversikt og aktuelle perspektiver», *Sosiologi i dag*, 2006-2, med Geir Høgsnes og Trond Karl Arne Petersen
* «Ibn Khalduns fravær – og mulige gjenkomst», *Sosiologi i dag*, 2006-2
* «New Borders, old Borders», i Harald Koht og Lawrence Young: *Perspectives on the Public Sector and Social Policy for the 21st Century*, 2005
* «Hjemløs lukt», *Sosiologi i dag*, 2005-1
* «Staten som idehistorisk utskeielse: Om staten i korporativistisk litteratur», *Sosiologisk Årbok*, 2003-2
* «Euro – en voluntaristisk analyse», *Sosiologi i dag*, 1998-4

; Bøker 
* *Å forstå samfunnsforskning*, Gyldendal Akademisk, 2006, red. med Asbjørn Johannessen og Per Arne Tufte
* *Aspekter av sosial ulikhet; en historisk-sosiologisk sammenligning av Østerrike og Norge*, Universitetet i Oslo, 2003
* *Samfunnsvitenskapelig ordbok*, Spartacus, 1999, med Sollaug Burkeland
* *Sosiologisk fantasi; essays*, Ad notam Gyldendal, 1998, med Rune Åkvik Nilsen
* *Det østerrikske forhandlingssamfunnet; historie og organisasjon*, Universitetet i Oslo, 1990
* *Liberalisme og sosialdemokrati; Tocqueville, Hayek, Dahrendorf og det sosialdemokratiske svaret*, Universitetet i Oslo, 1987

## Referanser


## Eksterne lenker
Håvard Vederhus

**Håvard Vederhus** (1989–2011) var en norsk politiker (Ap).

Vederhus ble uteksaminert fra Oslo katedralskole i 2008 og studerte deretter samfunnsøkonomi og rettsvitenskap ved Universitetet i Oslo.

Han var leder i Elevorganisasjonen i skoleåret 2008/2009. Ved Oslo katedralskole var han nestleder i elevrådet, og hadde, i likhet med de tre foregående lederne i Elevorganisasjonen, vært leder for Elevorganisasjonen i Oslo. Fra 2010 var han leder i Norsk Studentorganisasjons internasjonale komité og samskipnadskontakt i Velferdstinget i Oslo og Akershus. Han var studentrepresentant i Bibliotekstyret ved Universitetsbiblioteket i Oslo fra juni 2010. Han var også medlem av Oslo bispedømmes ungdomsråd. I februar 2011 ble Vederhus valgt til leder av AUF i Oslo. I 2009 ble han utnevnt som en av *VG Helg*s «Nyttårstalenter». Han ble intervjuet om hva han ønsket for fremtiden og uttalte blant annet at han ønsket en «jobb der jeg kan kjempe for å gjøre forandringer».

Vederhus var søskenbarn til politiker for Miljøpartiet De Grønne, Torkil Vederhus.

Han ble drept under massakren på Utøya den 22. juli 2011.

## Referanser


## Litteratur
* 

## Eksterne lenker
* Skriver bok om Vederhus
Tomgang (EP)

***Tomgang*** er en EP som kom ut høsten 2005. Den består av tidligere ikke utgitt materiale fra Joachim Nielsen. 

## Sporliste
#«Tomgang» (Joachim Nielsen)
#«Du Ække den samma lenger» (Joachim Nielsen), (demo)
#«Blodhund (Instrumental)» (Joachim Nielsen)

## Medvirkende
### Jokke med Tourettes
* Joachim Nielsen - sang, gitar, låtskriver, produsent 
* Petter Baarli - gitar, kor, produsent
* Jørgen Wang - bass, kor, produsent
* Runar Johannessen - trommer, produsent
### Øvrige medvirkende
* Rune Jørgensen - produsent, tekniker 
* Pål Johnsen - tekniker 
* Atle Karlsen - tekniker
* Johnny Skalleberg - miksing 
* Morten Lund - mastering 
* May-Irene Aasen - fotograf
* Bjørn Kulseth - coverdesign

## Eksterne lenker
* Tomgang
Bank of America Tower (New York)

**Bank of America Tower** er en skyskraper i New York. Med en høyde på 366 meter, er Bank of America Tower New Yorks fjerde høyeste bygning, etter One World Trade Center, 432 Park Avenue og Empire State Building. Skyskraperen ligger langs sjette aveny, mellom 42. og 43. gate – tvers overfor Bryant Park i Manhattans Midtown-distrikt.

Bank of America Tower sto ferdig i 2009, og er ifølge utbyggerne en av verdens mest effektive og økologivennlige bygninger.

## Se også
* Liste over skyskrapere

## Referanser


## Eksterne lenker
* 
* Emporis
Nordmarka (andre betydninger)

**Nordmarka** har flere betydninger:

* Nordmarka, stort skogsområde nord for Oslo
* Nordmarka i Surnadal, skogområde i Surnadal
* Nordmarka (vei i Oslo), vei i Nordmarka
*Nordmarka, nabolag og turområde i Bjørnafjorden
Heinrich Otto

**Heinrich Otto** (født 6. juli 1858 i Wernswig ved Homberg an der Efze, død 13. mai 1923 i Düsseldorf) var en tysk maler, tegner og grafiker. I Tyskland teller han som en av de store tegnerne i romantikken sammen med Ludwig Emil Grimm og Ludwig Thoma.

Han var i en lang periode av livet en nøkkelperson for kunstnerkolonien Willingshausen.

## Utstillinger

* *Heinrich Otto und die Willingshauser Malerkolonie*, Kunststation Kleinsassen, 2005

## Arbeider kan sees på

* «Neue Galerie» i Kassel
* Museum der Schwalm i Ziegenhain (Nordhessen) 
* Kulturgeschichtliches Museum i Marburg
* Malerstübchen Gerhardt- von- Reutern Haus i Willingshausen
* Zahlreiche private Sammlungen i Kassel und Umgebung
* Heimatmuseum der Stadt Homberg

## Noen raderinger

* Ernteszene in Wernswig
* Schafe im Walde
* Waldwiese
* Duisburger Hafen
* Mührlenbach in der Eifel
* Sommertag
* Hinterm Pfluge
* Im Stall
* Heuernte
* Landschaft 1921

## Referanser


## Litteratur
* Carl Bantzer: *Hessen in der Deutschen Malerei.* Elwert, Marburg, 1979, S.43-44
* Sonderausstellung Maler Heinrich Otto. Grafik, Radierung, Ölbild. 30. April – 31. Mai 1978, Heimatmuseum Homberg/Efze im Hochzeitshaus. Homberg, Efze (Selbstverl.), 1978, 6 Bl.
* Geschichtsverein Homberg, Efze (Hrsg.): Heinrich Otto *Kunstmappe*, Gemälde, Zeichnungen und Grafik, Verkaufsausstellung vom 29. April – 20. Mai 1983 in der Schalterhalle der Stadtsparkasse Homberg in Verbund mit dem Kunstkabinett Kassel. Olten & Wiegand, Homberg, 1983, 8 Bl.
* Geißel, Helmut; Stummann-Bowert, Ruth: Heinrich Otto. Vereinigung Malerstübchen Willingshausen e.V., 1997, 36 S.

## Eksterne lenker
* 
* 
* Kurzbiographie
* Biographie
* Würdigung des Werks in der Fuldaer Zeitung
Verneområder i Oslo

**Verneområder i Oslo** er ei liste over naturverneområder, vernetype, vernedato og verneomfang (målt i dekar) som finnes i Oslo.

Noen av verneområdene går også på tvers av fylkesgrensene og kan derfor opptre på andre fylkeslister enn denne. For Oslos del går også flere av verneområdene på tvers av bydelsgrensene.

Vernearealet som er oppgitt gjelder for hele det verna området, også når områdene går på tvers av fylkes- og kommunegrenser. Arealet kan derfor ikke uten videre legges sammen for hver enkelt kommune eller fylket som sådan.

Legg også merke til at fram til 1967 ble det kun vernet punktobjekter, mest spesielle trær (foruten de første nasjonalparker andre steder i landet). Så fikk vi naturvernåret 1970, og fra da er det vernet landskapsvernområder, naturreservater og noen få naturminner, ingen punktobjekter.

## Se også
* Verneområder i Norge

## Referanser
Gravbøygen våkner

***Gravbøygen våkner*** er en barnebok preget av spenning og eventyr skrevet av den norske forfatteren Sigbjørn Mostue. Boken ble utgitt i 2005 og er den første delen av serien *[[Alvetegnet]]*. Den ble kåret til den mest leste boken av hele 420 skoler, og ble tildelt Arks barnebokpris samme år som den ble gitt ut. Boka passer for barn og ungdom mellom 10 og 15 år.

Boken handler om Espen, en helt vanlig gutt uten venner, som snubler over en annen dimensjon hvor alt man ikke skulle tro fantes var til. Her møter han noen alver som har plukket ut ham til å redde Gammalskauen, en urørt, eldgammel skog. Om skogen ble hugget ned ville mange arter dø, mens Gravbøygen, en urgammel fiende av alvene, ville våkne til liv.

Boken ligger innenfor sjangrene spenning og fantasy.

Bøkene i serien:

* *Gravbøygen våkner* 2005
* *[[Nissedreperen]]* 2006
* *[[Krakens gap]]* 2007
* *[[Mørkeboka]]* 2009

## Eksterne lenker
* Bokkildens side om ''Gravbøygen våkner''.
* Bokklubbens side om ''Gravbøygen våkner''.
Chaoyang (Beijing)

**Chaoyang** (kinesisk: 朝阳区, pinyin: *Cháoyáng Qū*) er et bydistrikt nordøst i Beijing i Folkerepublikken Kina.

Chaoyang har et areal på 475 km² og har 2,29 millioner innbyggere (2000) og er dermed det bydistrikt med nest høyest innbyggertall.

Sanlitun, et diplomatområde med et flertall av byens ambassader, ligger i Chaoyang. Også Folkerepublikken Kinas utenriksministerium ligger i Chaoyang. 

Beijing internasjonale lufthavn regnes også til Chaoyang, men er egentlig en eksklave i distriktet Shunyi. De viktigste sportsarenaer som ble bygd for De olympiske sommerleker 2008 ligger i Chaoyang.  

I Chaoyang finner man ellers Kinas jernbanemuseum, Kinas landbruksmuseum, Dongyuetempelet, Beijing CBD, Chaowai, Chaoyangparken, Chaoyangmen, Dabeiyao, Guomao, Wangjing og Arbeiderstadionet.

Beijing varmekraftverk, drevet av industriselskapet *China Shenhua*, befinner seg i distriktet.

## Administrative enheter
**Subdistriktene** i Chaoyang er delvis *normale* subdistrikter, delvis noen som kalles *områder* 地区:

**Normale**:
*Jianwai (建外街道), Chaowai (朝外街道), Hujialou (呼家楼街道), Sanlitun (三里屯街道), Zuojiazhuang (左家庄街道), Xiangheyuan (香河园街道), Heping jie (和平街街道), Anzhen (安贞街道), Yayuncun (亚运村街道), Xiaoguan (小关街道), Jiuxianqiao (酒仙桥街道), Maizidian (麦子店街道), Tuanjiehu (团结湖街道), Liulitun (六里屯街道), Balizhuang (八里庄街道), Shuangjing (双井街道), Qingsong (劲松街道), Panjiayuan (潘家园街道), Fatou (垡头街道), Datun (大屯街道), Wangjing (望京街道), Aoyuncun (奥运村街道)

**Områder:**
*Nanmofang (南磨房地区), Gaobeidian (高碑店地区), Jiangtai (将台地区), Taiyanggong (太阳宫地区), Xiaohongmen (小红门地区), Shibalidian (十八里店地区), Pingfang (平房地区), Dongfeng (东风地区), Laiguangying (来广营地区), Changying (常营地区), Sanjianfang (三间房地区), Guanzhuang (管庄地区), Jinzhan (金盏地区), Sunhe (孙河地区), Cuigezhuang (崔各庄地区), Dongba (东坝地区), Heizhuanghu (黑庄户地区), Dougezhuang (豆各庄地区), Wangsiying (王四营地区)

## Referanser


## Eksterne lenker
*
Baiyin

:*[[Baiyin (Baiyin)|Baiyin]] er også et bydistrikt i nedenstående byprefektur.*

**Baiyin** (Forenklet kinesisk: 白银; tradisjonell kinesisk: 白銀; pinyin: *Báiyín*) er et byprefektur i Folkerepublikken Kinas provins Gansu.

## Administrative enheter
Byprefekturet Baiyin har jurisdiksjon over 2 distrikter (区 *qū*) og 3 fylker (县 *xiàn*).

## Samferdsel
Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.

## Eksterne lenker
*  
* Kart over Baiyin 
* Tourist Resources
Tarakløften

**Tarakløften** (serbisk *Kanjon Tare*) er den lengste kløften eller ravinen i Montenegro og hele Europa og den nest lengste i verden etter Grand Canyon i Arizona. Den er 82 km lang og 1&nbsp;300 meter på det dypeste. Kløften er innskrevet på UNESCOs verdensarvliste og er en del av Durmitor nasjonalpark. Elven Tara renner gjennom kløften. 

Det er steinete terrasser, sandstrender, høye klipper og mer enn 80 store grotter langs kløften. 

Det er populært å rafte nedover Tara gjennom Tarakløften, hovedsakelig fra Brstnovica til Sćepan Polje, en 18 km lang rute som tar 2-3 timer. Dette er også den bratteste delen av elven og 21 av 50 stryk i elven ligger langs denne strekningen. 

Bosniske og montenegrinske styresmakter hadde planer om å bygge en demning i elva Drina, som Tara munner ut i, og slik fylle kløften med vann. Disse planene ble riktignok skrinlagt i april 2005 etter massive protester, men i september 2006 ble det derimot signert en avtale mellom det slovenske selskapet Petrol og det montenegrinske selskapet Montenegro-bonus om å bygge et vannkraftverk som vil ødelegge kløften.

## Eksterne lenker
*
Bekkarfjord

**Bekkarfjord** er ei bygd i Lebesby kommune i Finnmark. Den ligger ved Bekkarfjorden, en østlig sidearm av Laksefjorden.

Grunnkretsen Torskefjord/Bekkarfjord, hvor bare Bekkarfjord har fast bosetning, hadde 38 innbyggere pr. 1. januar 2017. Hovednæringen i bygda er jordbruk, med tre gårdsbruk som driver melkeproduksjon, samt Finnmarks største hønseri med ca.  verpehøns.

Fylkesvei 888 går gjennom bygda, og avstanden til kommunesenteret Kjøllefjord er 78 kilometer.

## Referanser
Yanqing

**Yanqing** (kinesisk: 延庆区, Hanyu pinyin: *Yánqìng Qū*) er et bydistrikt i den nordvestlige ytterrand av den kinesiske byprovinsen Beijing, foran og rundt et stykke av Jundufjellene.

Det har et areal på ca. 2&nbsp;000 km² med ca. 276&nbsp;000 innbyggere med primærbosettingstillatelse.

Distriktett har mange gamle gravmæler og huler. Blant dem er Guyajuruinene, med urgamle hulebosettinger.

Et særlig viktig turistmål er en seksjon av Den kinesiske mur som er ved Badaling, en seksjon som er vel tilpasset besøkende og ligger gunstig til fra Beijing. Muren der er blitt omfattende restaurert og stedvis nesten fullstendig gjenoppbygd etter 1957. Dette var den første del av muren som ble tilgjengelig for turister etter at Folkerepublikken Kina ble proklamert. Det var hit den amerikanske president Richard Nixon med kone ble bragt av visestatsminister Li Xiannian den 24. februar 1972, under det besøk som innvarslet store forandringer av relasjonene mellom Beijing og Washington. 

## Administrative enheter
Yanqing består av elleve storkommuner og fire kommuner:
* Storkommunen Yanqing (延庆镇), hovedsete;
* Storkommunen Kangzhuang (康庄镇);
* Storkommunen Badaling (八达岭镇);
* Storkommunen Yongning (永宁镇);
* Storkommunen Jiuxian (旧县镇);
* Storkommunen Zhangshanying (张山营镇);
* Storkommunen Sihai (四海镇);
* Storkommunen Qianjiadian (千家店镇);
* Storkommunen Shenjiaying (沈家营镇);
* Storkommunen Dayushu (大榆树镇);
* Storkommunen Jingzhuang (井庄镇);
* Kommunen Dazhuangke (大庄科乡);
* Kommunen Liubinbu (刘斌堡乡);
* Kommunen Xiangying (香营乡);
* Kommunen Zhenzhuquan (珍珠泉乡).

## Samferdsel
### Jernbane
Både Jingbaojernbanen og Dazhenjernbanen løper gjennom området.

### Vei
Kinas riksvei 110 løper gjennom området. Den begynner i Beijing og passerer gjennom Zhangjiakou, Jining, Hohhot og Baotou til den ender i Yinchuan i den autonome region Ningxia Hui.
Ernst Ludwig I av Sachsen-Meiningen

**Ernst Ludwig I** (født 7. oktober 1672 i Gotha, død 24. november 1724 i Meiningen) var hertug av Sachsen-Meiningen fra 1706 til 1724.

## Liv og virke
### Bakgrunn
Ernst Ludwig var eldste sønn av hertug Bernhard I av Sachsen-Meiningen og Marie Hedwig av Hessen-Darmstadt (1647–1680), hertugens første hustru.

### Hertug
Etter farens død i 1706 arvet Ernst Ludwig hertugdømmet sammen med broren Friedrich Wilhelm og halvbroren Anton Ulrich. Faren hadde i sitt testament bestemt at riket ikke skulle deles og at de tre sønnene skulle styre sammen, men som eldste sønn forsøkte Ernst Ludwig å sikre monokratisk herredømme for seg og sine etterkommere. Rett etter farens død undertegnet Ernst Ludwig derfor en avtale med brødrene som innebar at de gav ham full styringsrett, noe som førte til et brudd med halvbroren Ulrich. 

Innføring av et *[[primogenitur]]* mislyktes imidlertid og etter Ernst Ludwigs død fungerte brødrene som regjerende formyndere for sønnene. De langvarige stridighetene i fyrstefamilien førte landet inn i en nedgangstid.

Den 19. september 1704 giftet Ernst Ludwig seg med sin kusine Dorothea Marie av Sachsen-Gotha. De fikk fem barn:
*Josef Bernhard (27. mai 1706, Meiningen – 22. mars 1724, Roma).
*Friedrich August (4. november 1707, Meiningen – 25. desember 1707, Meiningen).
*Ernst Ludwig II av Sachsen-Meiningen (8. august 1709, Coburg – 24. februar 1729, Meiningen).
*Luise Dorothea (10. august 1710, Meiningen – 22. oktober 1767, Gotha), gift 17. september 1729 med Friedrich III av Sachsen-Gotha-Altenburg.
*Karl Friedrich av Sachsen-Meiningen (18. juli 1712, Meiningen – 28. mars 1743, Meiningen).

Den 3. juni 1714 giftet han seg med Elisabeth Sophie av Brandenburg i Schloß Ehrenburg i Coburg. Dette ekteskapet ble barnløst. 

## Referanser